b'\n_START_ARTICLE_\nBarbizon\n_START_SECTION_\nZgodovina umetnosti\n_START_PARAGRAPH_\nLeta 1830 je tukaj nastala barbizonska slikarska \xc5\xa1ola, ki je dobila ime po vasi. NJeni predstavniki so zapustili akademski na\xc4\x8din slikanja pokrajine v ateljeu in pre\xc5\xa1li na delo v naravo, kamor so prinesli pribor in platno in slikali motive v naravi v razli\xc4\x8dnih obdobjih dneva, leta, svetlobe, itd.. _NEWLINE_Th\xc3\xa9odore Rousseau in Jean-Fran\xc3\xa7ois Millet, voditelja \xc5\xa1ole, sta si omislila v vasi tudi dom in tukaj tudi umrla._NEWLINE_\xc5\xbde v 1850-ih so se tujci iz cele Evrope, Rusije, ZDA vpisali v pari\xc5\xa1ke delavnice in se pridru\xc5\xbeili svojim francoskim prijateljem ter pri\xc5\xa1li v Barbizon slikati._NEWLINE_Po letu 1875 so se Francozi prvotnega jedra v sestavi Jean-Baptiste Camille Corot, Charles-Fran\xc3\xa7ois Daubigny, Alexandre-Gabriel Decamps, Narcisse Diaz de la Pe\xc3\xb1a, Jules Dupre, Charles Jacque, Jean-Francois Millet, Theodore Rousseau, Constant Troyon, raz\xc5\xa1li._NEWLINE_Toda od leta 1863 se je mlada generacija kot so Claude Monet, Auguste Renoir in Alfred Sisley, podala na romanje v Fontainebleau\xc5\xa1ki gozd po stopinjah stare, barbizonske \xc5\xa1ole, da bi prevzela in ustvarila novo vizijo narave._NEWLINE_Takrat v Barbizonu ni bilo veliko slikarjev ampak pisatelji, filozofi, pevci in komiki: Jean Galtier-Boissi\xc3\xa8re, Gabriel S\xc3\xa9ailles ... Namno\xc5\xbeili so se hoteli in restavracije. Do takrat je bil Barbizon le zaselek z manj kot 300 prebivalci, dnevnimi delavci in drvarji. Sosednji Chailly-en-Bi\xc3\xa8re je bil do takrat edino pomembno mesto z mestno hi\xc5\xa1o, \xc5\xbeupnijo, pokopali\xc5\xa1\xc4\x8dem in vsem koristnim za \xc5\xbeivljenje okoli tiso\xc4\x8d prebivalcev._NEWLINE_\xc5\xbdeleznica je od 1850-ih omogo\xc4\x8dila dostop do Meluna ali Fontainebleauja \xc5\xa1e hitreje, \xc4\x8detudi je manjkajo\xc4\x8dih deset kilometrov pri\xc5\xa1lo \xc5\xa1ele pred koncem 19. stoletja. Tako je Barbizon postopoma izpodrinil Chailly, najprej zaradi pritoka obiskovalcev, pa tudi zaradi kakovosti svetovljanske dru\xc5\xbebe slikarjev, pisateljev in glasbenikov. In vendar, kljub mednarodnemu slovesu, ki so ga Barbizonu podelili njegovi slikarji, je cerkev na najbolj znani sliki Jeana-Fran\xc3\xa7oisa Milleta iz Chaillyja. In ne nazadnje le\xc5\xbeita drug ob drugem, na pokopali\xc5\xa1\xc4\x8du v Chailly, dva velika prijatelja, ki sta Barbizonu omogo\xc4\x8dila slavo, Jean-Fran\xc3\xa7ois Millet in Th\xc3\xa9odore Roussea.'